b'\n_START_ARTICLE_\nAntiglobaliseringsbevegelsen\n_START_SECTION_\nHistorie\n_START_PARAGRAPH_\nDemonstrasjonene under WTO-m\xc3\xb8tet i Seattle i 1999 anses som en av de viktigste hendelsene og startskuddet for en ny giv i antiglobaliserings-bevegelsene. _NEWLINE_Attac er en av de organisasjonene som ofte assosieres med antiglobaliserings-bevegelsene, og ble startet i Frankrike i 1998. Attac fremmer en s\xc3\xa5kalt Tobin skatt p\xc3\xa5 all transaksjon av valuta med spekulative motiv, som vil ligge p\xc3\xa5 0,001%. Organisasjonens medlemmer har v\xc3\xa6rt blant deltakerne ved de fleste demonstrasjoner og fellesoppslutninger sammen med fagbevegelse, arbeiderbevegelse i antiglobaliserings treff._NEWLINE_Fra 24. til 26. juni i 2002 holdt Verdensbanken sin \xc3\xa5rlige konferanse om utviklings\xc3\xb8konomi i Oslo, ABCDE-konferansen (Annual Bank Conference on Development Economy). M\xc3\xb8tet var ikke et toppm\xc3\xb8te, men en samling for forskere, politikere og andre med tilknytning til Verdensbankens utviklings\xc3\xb8konomiske politikk. If\xc3\xb8lge banken selv dreide det seg om "verdens mest kjente serie av konferanser for presentasjon av og diskusjon om ny kunnskap om utvikling". Demonstrasjonen mot verdensbanken og de verdens\xc3\xb8konomiske forholdene og trendene som ble holdt i Oslo, organisert av paraplyorganisasjonen Oslo2002 trakk mer enn 10 000 mennesker og var med det den st\xc3\xb8rste demonstrasjonen i Norge i nyere tid.'